Vivi Kier (KF), 2009-01-22:
Hvis jeg ganske kort skal svare på det sidste, så vil jeg sige, at den danske kvalitetsmodel, når den kommer, vel indeholder den nationale standard, som hr. Flemming Møller Mortensen efterspørger.
Så synes jeg nok, at der derudover bliver lagt mig mange ord i munden om, at jeg lægger skylden på alle mulige andre.
Hvis regionernes patienter faktisk har alle de her infektioner, som vi ved de har, på baggrund af en dårlig hygiejne, så var pengene jo faktisk ret hurtigt tjent ind, hvis man undgik infektionerne.
Så de har da også et incitament til at gøre noget, og det tror jeg på de gerne vil gøre.
Man skal hele tiden være obs på det her.
Jeg får lyst til at fortælle en lille sød historie.
For hjemme i den kommune, jeg kommer fra, har man også prøvet at lægge vægt på hygiejne.
Når der så er gået et års tid, er man faldet tilbage i den dårlige gænge og i dårlige vaner, og så skal man lige have det repeteret igen.
Sådan er det med hygiejne.
Det er noget, man hele tiden og kontinuerligt skal arbejde med, og det er altså regionerne, som er sygehusejere og driftsansvarlige.
God hygiejne er et væsentligt element i alles liv.
Hygiejne udstrækker sig til rigtig mange ting: rengøring, opbevaring af fødevarer, vasketøj, madlavning, personlig hygiejne.
Og her er især god håndhygiejne væsentlig for de mennesker, vi dagligt omgås alle sammen.
Når man er syg, har man ofte et svækket immunforsvar, og her er det så ekstra vigtigt med en særdeles god hygiejne.
At være indlagt på et sygehus omgivet af andre syge mennesker kræver, at alt personale hele tiden og konstant er bevidst om den livsvigtige betydning, god rengøring, god hygiejne og ikke mindst god håndhygiejne har i et behandlingsforløb.
Men ansvaret for en god hygiejne på vores sygehuse, som det her forslag handler om, er altså regionernes ansvar.
Det er regionen, der er sygehusejer og dermed driftsansvarlig, og det er i det forum, der skal rettes fokus på at sikre, at vi får langt færre sygehusinfektioner.
Det bør og skal være den enkelte regions opgave at beslutte, hvordan man vil leve op til kvalitetskravene.
Vi skal ikke detailregulere, hvilket det her forslag lægger op til.
Øget åbenhed, gennemsigtighed og mulighed for sammenligninger mellem de forskellige sygehuse er også et vigtigt redskab i arbejdet for at forbedre hygiejnen på sygehusene.
Den enkelte borger skal have adgang til information om sygehusets kvalitet og service, herunder også oplysninger om hygiejne, patienttilfredshed osv.
Det kan allerede ske i dag via hjemmesiden sundhedskvalitet.dk.
Det giver så den enkelte en mulighed for at danne sig et billede af de forskellige sygehuse, men måske lige så vigtigt giver det sygehusene et incitament til at se, hvordan man gør de andre steder, og hvordan hygiejneniveauet ligger de andre steder.
Måske kunne man oven i købet bruge videndeling og lære lidt af hinanden: Hvad er det, I gør, siden det fungerer ovre hos jer?
Men der er ingen tvivl om - det erkender jeg - at vi kan blive langt bedre på det her område, og vi skal konstant og hele tiden arbejde for at forbedre hygiejnen på landets sygehuse.
Så er der implementeringen af den danske kvalitetsmodel, som måske i virkeligheden er den, forslagsstillerne efterspørger: Den er på vej.
Jeg skal også beklage, at den er så sent på det, men ministeren har fint forklaret i sin tale, hvorfor der er gået lidt længere tid, end man havde håbet.
I modellen indgår jo hygiejne som et af mange elementer.
Nu er det nævnt et par gange, at det står så skidt til med rengøringen og hygiejnen på sygehusene på grund af den forfærdelige nedskæring og alt den effektivisering, der skal foregå.
Så hvis man kalder det nedskæringer, så ser vi i hvert fald overhovedet ikke tallene på samme måde.